Ønsker du å ta opp et større lån enn du har egenkapital eller betjeningsevne til, trenger du en kausjonist eller en medlåntaker, for eksempel foreldrene dine.
Kausjonist brukes ofte for å kompensere for manglende sikkerhet, altså egenkapital, mens en medlåntaker kan brukes for å øke lånerammen din.
En kausjonist stiller med sikkerhet for deg, som regel i egen eiendom. En kausjonist er ansvarlig kun for den delen av lånet det er stilt sikkerhet for. Viktig at den som stiller som kausjonist er godt informert om hvilke ansvar og forpliktelser det innebærer.
En medlåntaker derimot, tar opp lånet sammen med deg og er sammen juridisk ansvarlige for hele lånet.